દિલીપ કુમારનાં નજીકનાં લોકોમાં સામેલ દિગ્ગજ ગાયિકા લતા મંગેશકરે પણ તેમના સ્વાસ્થ્યને લઇને ચિંતા વ્યક્ત કરી છે. લતા મંગેશકરે ટ્વિટમાં લખ્યું કે, ‘સાયરા બીબી તમે લખ્યું છે કે યૂસુફ ભાઈ હૉસ્પિટલમાં છે. આ સાંભળીને મને ઘણી ચિંતા થઈ રહી છે. હું યુસૂફ સાહેબનાં સારા સ્વાસ્થ્યની ઈશ્વરને પ્રાર્થના કરું છું.’ જો કે દિલીપ કુમારનું સ્વાસ્થ્ય બરાબર છે. દિલીપ કુમારનાં ફેમિલી ડૉક્ટરે આ વાતની પુષ્ટિ કરી છે. તેમણે આને રૂટીન ચેકઅપ ગણાવ્યું હતુ.